Terneuzen

Terneuze (officieel: Terneuzen) is 'n plaots mèt steidelek karakter en gemeinte in de Nederlandse provincie Zieland, in de landstreek Ziews-Vlaondere. De gemeinte Terneuzen is de groetste vaan de provincie, mèt tösse 55.000 en 56.000 inwoeners. 't Oppervlak bedraag 318,04 km². Terneuze umvat sinds de lèste gemeinteleke herindeilinge de plaots Terneuze en de stedsjes en dörper Axel, Biervliet, Hoek, Koewacht, Overslag, Philippine, Sas van Gent, Sluiskil, Spui, Westdorpe, Zaamslag, Zandstraat en Zuiddorpe.

Stadsfuncties
Terneuze is de derde have vaan Nederland, nao Rotterdam en Amsterdam. De have veurzuut oonder ander dinger Dow Chemical, e sjemisch bedrief wat de groetste wèrkgever vaan Zieland is, vaan groonstoffe. Mèt 't Kenaal vaan Gent nao Terneuze weurt 't verboonde mèt 't Belsj achterlaand. 't Platteland heet veural beteikenis es akkerbouwgebeed. Sins 2003 is Terneuze door de Westersjeldetunnel verboonde mèt de res vaan Zieland.

Stadsbeeld
Terneuze heet es veurmaoleg dörp e modèrn aonziech mèt wieneg monuminte. De waterkiering aon de Westerschelde domineert 't stadsbeeld.

Externe link
 Website vaan de gemeinte


Categorie:Versjteidelikde dörper in Zielandj
Categorie:Gemeintes in Zielandj